અમેરિકાના સંરક્ષણ મંત્રાલય પેન્ટાગન દ્વારા કહેવામાં આવ્યું છેકે ચીનની સેના લાંબાગાળાની રણનીતિઓ પર કામ કરી રહી છે. જેથી દુનિયામાંથી અમેરિકાની અસરને ઘટાડી શકાય અને ચીન આમ કરીને પોતાનો પ્રભાવ વધારી શકે. રિપોર્ટમાં કહેવામાં આવ્યું છે કે આવી પરિસ્થિતિઓમાં અમેરિકાને વૈશ્વિક મહાસત્તા તરીકે યથાવત રહેવા માટે પોતાની નીતિઓ પર પુનર્વિચારણા કરવાની જરૂરત છે. તેની સાથે જ રાષ્ટ્રીય સુરક્ષાને નવેસરથી આખરી ઓપ આપવાની જરૂર હોવાનું પણ પેન્ટાગને જણાવ્યું છે.